钦定古今图书集成/明伦汇编/闺媛典/第140卷 > 张盛妻朱氏
## 钦定古今图书集成/明伦汇编/闺媛典/第140卷 > 张盛妻朱氏

按《闽通志》：“朱氏，名贞玉，适泉州卫指挥佥事张盛。未
逾年而盛亡，氏年十七，遗腹方六月，既而生子，昱抱
之哭曰：‘吾以此为命矣’。”姑李殁，抚夫之三弟，家尽落，
乃抱昱依外祖蒋氏以居。外祖母李怜其孤寡，欲夺
其志，氏窃入寝室自经，家人觉而解之，良久方甦，自
是李不复言。昱长，袭祖父官，朱以寿终。